text: नई दिल्ली: आगामी फिल्म 'केसरी' की शूटिंग में व्यस्त अभिनेता अक्षय कुमार ने कहा कि फिल्म के किरदार के लिए पगड़ी पहनकर गर्व से भर उठता हूं. अक्षय ने यहां फिल्म 'नानक शाह फकीर' के ट्रेलर लॉन्च में भाग लिया. 'सिंह इज किंग' और 'सिंह इज ब्लिंग' में नजर आने के बाद अक्षय एक बार फिर 'केसरी' में पगड़ी में नजर आने के लिए तैयार हैं. उन्होंने कहा, मैं पिछले डेढ़ महीने से 'केसरी' की शूटिंग कर रहा हूं और मैं हर समय अपने सिर पर ताज (पगड़ी) पहने रहता हूं. मुझे गर्व होता है.